ศาลรัฐธรรมนูญ? นัดแถลงด้วยวาจาและลงมติ กรณีที่คณะกรรมการการเลือกตั้ง? เป็นโจทก์ยื่นฟ้องให้ยุบพรรคไทยรักษาชาติช่วงบ่ายวันนี้ บรรยากาศโดยรอบมีการรักษาความปลอดภัยอย่างเข้มงวด
วันนี้ (7? มี.ค.)? ศาลรัฐธรรมนูญ กำหนดพิจารณาวินิจฉัย? โดยนัดแถลงด้วยวาจา ปรึกษาหารือ และลงมติในเวลา 13:30 น. และอ่านคำวินิจฉัยให้คู่กรณีฟังในวันเดียวกันเวลา 15:00 น.? ทำให้บรรยากาศที่ศาลรัฐธรรมนูญ คึกคักตั้งแต่เช้า มีสื่อมวลชน มาติดตามทำข่าวจำนวนมาก? ขณะเดียวกันมีกำลังตำรวจ? จากกองบัญชาการตำรวจนครบาล? รวมถึง สน.ทุ่งสองห้อง จัดกำลังดูแลทั้งหมด 6 กองร้อย หรือกว่า 1 พันนาย? โดยมีการวางกำลังและสแกนพื้นที่ทั้งในและรอบพื้นที่ตั้งแต่เมื่อวานนี้ แต่ยังไม่พบกลุ่มผู้ไม่หวังดีจะเข้ามาสร้างสถานการณ์ ส่วนการจราจรหน้าศาลรัฐธรรมนูญ แจ้งวัฒนะ เนื่องจากช่วงนี้การจราจรค่อยข้างติดขัด หากมีประชาชนมาฟังและให้กำลังใจพรรคไทยรักษาชาติมาก ก็อาจจะส่งผลให้การจราจรติดขัดกว่าเดิม อย่างไรก็ตามเบื้องต้นได้มีการจัดกำลังตำรวจจราจรไปคอยดูแลและอำนวยความสะดวกไว้แล้ว        ทั้งนี้ หากศาลรัฐธรรมนูญ? มีคำวินิจฉัยยุบพรรคไทยรักษาชาติ? กรรมการบริหารพรรคจะถูกเพิกถอนสิทธิ์รับเลือกตั้งตลอดชีวิต และไม่สามารถอุทธรณ์ได้ เพราะศาลรัฐธรรมนูญมีคำวินิจฉัยแล้วถือว่าเป็นที่สิ้นสุดและผูกพันทุกองค์กร? และจะส่งผลกระทบต่อการเลือกตั้งด้วย? เพราะผู้สมัครของพรรคจะขาดคุณสมบัติทันทีหากถูกยุบพรรค? หากวันเลือกตั้งประชาชนกาเบอร์ของพรรคที่ถูกยุบก็จะกลายเป็นบัตรเสียด้วย        อย่างไรก็ตาม ก่อนที่จะมีการพิจารณาคดีในเวลา 13.30 น.? พล.ต.อ.ศรีวราห์ รังสิพรามณกุล รองผู้บัญชาการตำรวจแห่งชาติ พร้อมคณะ จะเดินทางลงพื้นที่มาตรวจดูความเรียบร้อยโดยรอบศาลรัฐธรรมนูญอีกครั้ง โดยได้ฝากเตือนไปยังกลุ่มผู้ไม่หวังดีอย่าออกมาเคลื่อนไหว หรือทำอะไรที่อยู่นอกเหนือกฎหมาย ส่วนประชาชนที่เดินทางมาให้กำลังใจ ทางศาลฯ ได้จัดพื้นที่ไว้ให้ และจะมีการถ่ายทอดผ่านจอทีวีด้วย